Linus Torvalds

Linus Benedikt Torvalds () — fin proqram təminatı mühəndisi. O, Linux nüvəsinin yaradıcısı və baş tərtibatçısıdır. Torvalds həmçinin Git versiya nəzarət sisteminin yaradıcısıdır.

 Fəaliyyəti 
Linus Torvalds 28 dekabr 1969-cu ildə Finlandiyanın Helsinki şəhərində anadan olmuşdur. O, on yaşında ikən babası ona Commodore VIC-20 kompüterini almış və Linus da bu kompüterdə babası üçün bəzi statistikaları tutmaqda kömək etməyə başlamışdır. Beləliklə, kompüterlə bərabər gələn bəzi proqramların əl kitabçalarını oxuyaraq bir çox sadə proqramı öyrənmə fürsəti əlinə keçmişdir. Helsinki universitetinin kompüter elmi bölümünə girdiyi vaxt isə artıq tam təşəkküllü proqramçı idi.

Linux nüvəsinin proqramlaşdırılmasını başlatmışdır. İndi o həmin layihənin koordinatoru kimi fəaliyyət göstərir.

Linuxu fərdi kompüterlərdə (PC) işləyən tam təşəkküllü Unixvari əməliyyat sistemini proqramlaşdırmaq üçün Torvalds Minix-dən (Endrü Tanenbaum tərəfindən proqramlaşdırılan əməliyyat sistemi) ilham almışdır.

Hal-hazırda Linux bir sıra digər arxitekturalarda da işləyir.

 İstinadlar 

 Həmçinin bax 

 Xarici keçidlər 

Kateqoriya:Finlandiya mühəndisləri
Kateqoriya:Finlandiya ixtiraçıları
Kateqoriya:ABŞ ateistləri
Kateqoriya:ABŞ vətəndaşlıq hüququnu almış şəxslər